YouTube testează o nouă funcție care va fi pe placul utilizatorilor. Ce se întâmplă cu videoclipurile recomandate
Google experimentează cu o funcție YouTube care ar putea schimba modul în care descoperim conținut nou pe platformă. Este vorba despre o listă de recomandări video care apare în timpul redării, fără să fie nevoie să întrerupi ceea ce urmărești deja. Inițiativa este testată momentan doar de utilizatorii YouTube Premium și are un obiectiv clar: creșterea timpului petrecut în aplicație.